**ΕΞΩΔΙΚΟΣ ΔΙΑΜΑΡΤΥΡΙΑ, ΠΡΟΣΚΛΗΣΗ ΚΑΙ ΔΗΛΩΣΗ**

***ΑΤΟΜΙΚΑ ΣΤΟΙΧΕΙΑ***

ΔΑΓΚΟΓΛΟΥ ΙΩΑΝΝΗΣ

ΤΟΥ ΓΕΩΡΓΙΟΥ

ΚΑΤΟΙΚΟΣ ΠΑΤΡΑΣ, ΘΕΡΙΣΣΟΥ 5-7 Τ.Κ. 26226

**ΚΑΤΑ**

ΤΟΥ ΣΥΝΔΕΣΜΟΥ ΕΛΛΗΝΙΚΩΝ ΓΥΜΝΑΣΤΙΚΩΝ ΚΑΙ ΑΘΛΗΤΙΚΩΝ ΣΩΜΑΤΕΙΩΝ Λεωφόρος Συγγρού 137 17121 ΝΕΑ ΣΜΥΡΝΗ ΑΘΗΝΑ και εκπροσωπείται νόμιμα.

**ΚΟΙΝΟΠΟΙΗΣΗ:**

1. ΥΦΥΠΟΥΡΓΟ ΑΘΛΗΤΙΣΜΟΥ [**graffeioyfypourgou@gga.gov.gr**](mailto:graffeioyfypourgou@gga.gov.gr)
2. ΓΕΝΙΚΟ ΓΡΑΜΜΑΤΕΑ ΑΘΛΗΤΙΣΜΟΥ [**gsofmail@mail.gov.gr**](mailto:gsofmail@mail.gov.gr)
3. ΕΛΛΗΝΙΚΗ ΟΛΥΜΠΙΑΚΗ ΕΠΙΤΡΟΠΗ [**info@hoc.gr**](mailto:info@hoc.gr)
4. ΔΙΕΥΘΥΝΣΗ ΦΥΣΙΚΗΣ ΑΓΩΓΗΣ ΥΠΟΥΡΓΕΙΟΥ ΠΑΙΔΕΙΑΣ [**physgram@minedu.gov.gr**](mailto:physgram@minedu.gov.gr)
5. ΤΜΗΜΑ ΑΓΩΝΙΣΤΙΚΟΥ ΑΘΛΗΤΙΣΜΟΥ Γ.Γ.Α. [**daa@gga.gov.gr**](mailto:daa@gga.gov.gr)
6. ΠΡΟΕΔΡΟ ΣΕΓΑΣ [**president@segas.gr**](mailto:president@segas.gr)
7. ΓΕΝΙΚΟ ΓΡΑΜΜΑΤΕΑ ΣΕΓΑΣ [**secretarygeneral@segas.gr**](mailto:secretarygeneral@segas.gr)
8. ΕΠΙΤΡΟΠΗ ΕΘΝΙΚΩΝ ΟΜΑΔΩΝ [**nationalteams@segas.gr**](mailto:nationalteams@segas.gr)
9. ΕΘΝΙΚΟΣ ΠΡΟΠΟΝΗΤΗΣ [**koutsiorasgiannis@hotmail.com**](mailto:koutsiorasgiannis@hotmail.com)

**Ημερομηνία : 13/10/2020**

Με την από 11/8/2020 αίτηση μου που σας επισυνάπτω σας ζητώ

1. Την έκδοση βεβαίωσης όπου θα βεβαιώνατε ότι προπονώ την αθλήτρια της Προολυμπιακής Ομάδας Αλεξι- Μαρία Παππά.

2. Την παραπάνω θα καταθέσω στην υπηρεσία μου για να λάβω άδεια για να επιβλέψω την προετοιμασία της όπως ορίζει το άρθρο 17 του Νόμου 4479/2017.

3. Η προπονητική συγκέντρωση που θα κάνει στην Πάτρα είναι ενταγμένη στον σχεδιασμό της Ομοσπονδίας και γίνεται στα πλαίσια προετοιμασίας της αθλήτριας για την συμμετοχή της στον Μαραθώνιο της Βαλένθια στις 6/12/2020. Ο ανωτέρω αγώνας αποτελεί αγώνας πρόκρισης για τους Ολυμπιακούς Αγώνες του Τόκιο.

Αντί αυτής έλαβα ηλεκτρονικό μήνυμα ( e-mail) από τον Εθνικό προπονητή κ. Κουτσιώρα που μου ανέφερε τα παρακάτω:

*‘’ Κύριε Δαγκόγλου.*

*Παρακαλώ να μας ενημερώσετε πότε επιστρέφει η κυρία Παππας από ΗΠΑ και κατόπιν να μας υποβάλετε απολογισμό (προπονητικό και αγωνιστικό) για  το προηγούμενο προπονητικό   camp που έγινε στην Πάτρα. Επίσης θα πρέπει να  υποβάλει η κυρία Παππας στην ΕΠΑΣ και οικονομικό προϋπολογισμό.*

*Γιάννης Κουτσιώρας’’*

Με την 19/8/2020 επιστολή μου που έστειλα με ηλεκτρονική μορφή σας έστειλα όλα τα παραπάνω στοιχεία που ζητούσατε και έκτοτε καμία άλλη επικοινωνία δεν υπήρξε μεταξύ μας.

Ήδη δια της παρούσας, επιφυλασσόμενος ρητώς παντός νομίμου δικαιώματός μου, **ΔΙΑΜΑΡΤΥΡΟΜΑΙ** γιατί ενώ έχουν περάσει περισσότερες από 50 ήμερες από την τελευταία μας επικοινωνία και έχοντας αποστείλει όλα τα απαραίτητα στοιχεία όπως εσείς μου τα ζητήσατε δεν έχετε εκδώσει την βεβαίωση που σας ζήτησα με την αίτηση μου χωρίς καν να με έχετε ενημερώσει για πιθανό κώλυμα στην έκδοση της και

**ΣΑΣ ΥΠΕΝΘΥΜΙΖΩ** ότι η συμμετοχή της αθλήτριας στην προπονητική συγκέντρωση εξαρτάται από την δική μου συμμετοχή η οποία είναι αδύνατη χωρίς την έγκριση άδειας απουσίας από την υπηρεσία μου την οποία αδυνατώ να πάρω χωρίς την συγκεκριμένη βεβαίωση.

**ΣΑΣ ΔΗΛΩΝΩ** ότι δεν υπάρχει νόμιμος λόγος εκ νέου αποστολής των ιδίων στοιχείων και θεωρώ την μέχρι τώρα άρνηση σας να μου εκδώσετε την εν λογω βεβαίωση ανεξήγητη, αυθαίρετη και παράνομη πρακτική, την οποία σας καλώ να παύσετε.

**ΣΑΣ ΚΑΛΩ** εκ νέου όπως με τη λήψη της παρούσης προβείτε στην έκδοση της αντιστοίχου βεβαίωσης και όπως την παραδώσετε αποδεδειγμένα σε εμένα.

**ΣΑΣ ΚΑΛΩ** να τηρήσετε πλήρως τις υποχρεώσεις που έχετε έναντι εμού και απορρέουν από τον θεσμικό σας ρόλο.

**ΣΑΣ ΔΗΛΩΝΩ** ότι εφόσον δεν τηρήσετε τις υποχρεώσεις αυτές θα αναγκαστώ να προβώ σε κάθε νόμιμη ενέργεια για την προάσπιση των δικαιωμάτων και συμφερόντων μου.

Ο εξωδίκως καλών

Ιωάννης Δαγκόγλου